রানি ভাটিয়ানি
রানি ভাটিয়ানি সা হলেন একজন হিন্দু দেবী। তিনি ভারতের পশ্চিম রাজস্থান, কাশ্মীর এবং পাকিস্তানের সিন্ধ অঞ্চলে পূজিত হন। তাঁর প্রধান মন্দিরগুলি আছে জসোল, বাড়মের জেলা এবং যোগীদাস জয়সলমীরে (মাজি সা এর জন্মস্থান), সেখানে তাঁকে ভুওয়া সা বলা হয়। তাঁকে বিশেষভাবে উপাসনা করে চারণ কবিদের ধোলি সম্প্রদায়। ধোলি (গায়ক) সম্প্রদায়ের মহিলারা তাঁর সম্মানে ঘুমর গান গায়, সেখানে জয়সলমীরের রাজকন্যা হিসেবে তাঁর মহিমাকীর্তন করা হয়। কথিত আছে যে দেবী তাঁর প্রথম দর্শন দিয়েছিলেন একজন ধোলিকে। এই দেবীকে মাজি সা (মা) বলেও ডাকা হয়। তাঁর সম্মানে চারণ কবিরা গান করে।